Bileog Achoimre Feidhmiúcháin

A. An gá atá le beart

Cén fáth? Cén fhadhb a bhfuiltear ag díriú uirthi?

Chuir roinnt Ballstát agus comhlachas tomhaltóirí in iúl go bhfuil gnéithe áirithe slándála in easnamh ar threalamh raidió atá nasctha leis an idirlíon, agus leag siad béim ar an ngá atá le híosleibhéal slándála a chur i bhfeidhm. Murab ionann agus Treoir 2014/53/AE maidir le Trealamh Raidió, roinnt píosaí reachtaíochta infheidhme de chuid an Aontais, níl baint acu le coinníollacha éigeantacha maidir le rochtain a bheith ag táirgí ar an margadh, agus ní cheadaíonn siad don Bhallstát bearta ceartaitheacha a dhéanamh i leith an trealaimh.

Cad leis a bhfuiltear ag súil ón tionscnamh seo?

Is éard is príomhchuspóir don tionscnamh seo, trealamh raidió a chuirtear ar mhargadh an Aontais, na Ballstáit a chumasú lena áirithiú go dtacóidh an trealamh sin go héifeachtach leis na cuspóirí beartais (ó thaobh príobhaideachais, cosaint ar an gcalaois agus slándáil líonra de). Ba cheart muinín a bheith ag saoránaigh agus gairmithe go mbeidh leibhéal méadaithe cosanta ag baint leis na táirgí a úsáideann siad feasta. Cuspóir eile is ea a áirithiú go mbeidh margadh aonair ann, margadh nach mbeidh laincis air de bharr rialacháin áitiúla nó náisiúnta éagsúla. Chun na cuspóirí sin a bhaint amach, ní mór rialacha soiléire comhréireacha a bheith ann, rialacha a chuirfear i bhfeidhm go héifeachtach aonfhoirmeach ar fud an Aontais.

Cad é an breisluach atá le beart a dhéanamh ar leibhéal an Aontais?

D’uireasa bearta forfheidhmiúcháin a bheith ann an tráth a chuirtear táirgí ar an margadh, ní hacmhainn d’údaráis náisiúnta um fhaireachas margaidh a fhíorú go bhfuil coimircí nó gnéithe iomchuí ag roinnt leis na táirgí a chuirtear ar mhargadh an Aontais ionas go n-íoslaghdófaí na rioscaí a bhaineann leis an gcalaois, le sárú príobháideachais nó le mí-úsáid líonraí. Leis an ngníomhaíocht ón Aontas, cuirfear cothrom na Féinne ar bun le haghaidh an trealaimh atá faoi raon feidhme na gníomhaíochta sin.

B. Réitigh

Cad iad na roghanna beartais reachtacha agus neamhreachtacha a breithníodh? An bhfuil rogha thosaíochta ann nó nach bhfuil? Cén fáth?

Is iad seo a leanas na roghanna a breithníodh: 0.Cás bunlíne bunaithe ar reachtaíocht AE atá ann cheana 1.Cur chuige deonach 2.Gníomh tarmligthe a ghlacadh bunaithe ar Airteagal 3(3)(e) den Treoir maidir le Trealamh Raidió 3.Gníomh tarmligthe a ghlacadh bunaithe ar Airteagal 3(3)(f) den Treoir maidir le Trealamh Raidió 4.Gníomhartha tarmligthe a ghlacadh faoi Airteagail 3(3) (e) agus (f) den Treoir maidir le Trealamh Raidió 5.(Rogha na tosaíochta) Gníomhartha tarmligthe a ghlacadh faoi Airteagail 3(3) (d), (e) agus (f)

Na páirtithe leasmhara éagsúla agus na bearta is rogha leo

·Tá tacaíocht na monaróirí ag roghanna 0 agus 1 ·Níl aon tacaíocht ag roghanna 2 agus 3 ·Tá tacaíocht na mBallstát, na gcomhlachas tomhaltóirí agus na gcomhlachas de ghnólachtaí slándála ag rogha 4 mar rogha chúltaca do rogha 5 ·Tá tacaíocht na mBallstát, na gcomhlachas tomhaltóirí agus na gcomhlachas de ghnólachtaí slándála ag rogha 5

C. Tionchar na rogha tosaíochta

Cad iad tairbhí na rogha tosaíochta (más ann di; murab ann, cad iad tairbhí na bpríomhroghanna)?

Le rogha 5, tugtar aghaidh ar rioscaí a bhaineann leis an bpríobháideachas, leis an gcalaois agus le slándáil líonra, rioscaí ar féidir íoc astu go daor. Is rogha í lena gcuirfear an mhuinín chun cinn, sin agus an glacadh le forbairtí digiteacha nua

Cad iad costais na rogha tosaíochta (más ann di; murab ann, cad iad costais na bpríomhroghanna)?

Na costais a ghabhann le rogha 5, is le monaróirí trealaimh a bhaineann siad den chuid is mó, ach réitigh theicniúla áirithe chun Airteagail 3(3)(d/e/f) a chomhlíonadh, is féidir gurbh iad na réitigh chéanna a bheadh iontu. Na costais a ghabhann leis an tslándáil trí dhearadh, ba cheart iad a bheith íoctha cheana de bharr Airteagal 32 den Rialachán Ginearálta maidir le Cosaint Sonraí, Rialachán atá infheidhme cheana.

Cén difear a dhéanfar do ghnólachtaí, do FBManna agus do mhicrifhiontair?

Thug FBManna tacaíocht choinníollach don tionscnamh, nó ar a laghad ar bith, thug comhlachas na FBManna tacaíocht choinníollach an t-aon uair a chuir sé a dhearcadh in iúl. Ós rud é gur le monaróirí táirgí (raidió) leictreonacha agus leictreacha a bhaineann an tionscnamh seo, táthar ag súil nach ndéanfar difear do mhicrifhiontair. Maidir le gnólachtaí nach monaróirí trealaimh raidió iad, bainfidh siad tairbhe as slándáil mhéadaithe an trealaimh.

An imreofar tionchar suntasach ar bhuiséid náisiúnta agus ar údaráis riaracháin náisiúnta?

Níor thuairiscigh na Ballstáit tionchar suntasach ar a mbuiséad.

An mbeidh aon tionchar suntasach eile i gceist?

Is deacair an tionchar a bheidh ag na nithe seo a leanas a thomhas, agus is féidir gur tionchar fíorthábhachtach a bheidh acu: an méadú ar mhuinín na dtomhaltóirí, méadú nach féidir a thomhas, an coigilteas a bheidh ann de bharr cosaint mhéadaithe le haghaidh líonraí, laghdú ar an damáiste do chlú gnólachtaí, an breisluach a bhainfidh le táirgí níos sábháilte, seachaint ilroinnt an mhargaidh inmheánaigh, agus seachaint na dtionchar a d’imreofaí ar iomaíochas ghnólachtaí an Aontais de bharr neamhghníomhaíochta

D. Obair leantach

Cathain a dhéanfar athbhreithniú ar an mbeartas?